เขียนย่อหน้าเกี่ยวกับ 4 ความลับที่ธนาคารไม่เคยบอก เวลาไปฝากเงิน
สำหรับคนที่ไปฝากเงินที่ธนาคาร คงยังไม่รูเกี่ยวกับเรื่องนี้ นั่นก็คือ 4 ความลับที่ธนาคารไม่เคยบอก เวลาไปฝากเงิน วันนี้เรามาบอกให้ทุกคนรู้ไปพร้อมกันค่ะ ความลับแรกก็คือ ความเชื่อเรื่องการฝากแบงค์ให้เงินต้นไม่หาย และได้ดอกเบี้ยทีแสนสบาย แต่ในความเป็นจริง มูลค่าเงินจะลดลงเนื่องจากเงินเฟ้อ ดังนั้นความเชื่อนี้ถูกต้องเพียงเสี้ยวเดียว เพราะยิ่งฝากนานเงินก็ยิ่งหาย ความลับที่ 2 คือ การฝากเงินมากเกินไป จะทำให้เสียโอกาสนำเงินส่วนที่เกินไปลงทุนเพื่อสร้างผลตอบที่ดีในอนาคต ความลับที่ 3 คือ การเก็บเงินมาก ๆ เพื่อทำความฝันให้เป็นจริง อาจทำให้ความฝันไม่มีวันเป็นจริง และความลับสุดท้าย คือ เราอาจได้รับความเสี่ยงจากการไม่ได้เงินคืนหากธนาคารล้มละลาย

บทเรียนจากย่อหน้านี้

4 ความลับที่ธนาคารไม่เคยบอก เวลาไปฝากเงิน


1. ยิ่งฝากนานเงินยิ่งหาย
จากความเชื่อที่ว่าฝากแบงค์เงินต้นไม่หาย แถมได้ดอกเบี้ยสบายจะตาย เรื่องนี้มันถูกแค่ครึ่งเดียว เพราะเงินต้นไม่หาย แต่มูลค่าเงินลดลงตลอดเวลาเนื่องจากเงินเฟ้อ
แล้วเงินเฟ้อคืออะไร เงินเฟ้อก็คือ ภาวะที่ราคาของสินค้าต่างๆ สูงขึ้น ทำให้มีเงินเท่าเดิมแต่ซื้อสินค้าได้น้อยลง ยิ่งฝากนานเงินยิ่งหาย โดนเงินเฟ้อกัดกิน ทำให้มูลค่าเงินในอนาคตลดลงตลอดเวลา


2. เสียโอกาสในการให้เงินทำงานแทนเรา
ข้อดีของเงินฝากคือ สามารถเปลี่ยนเป็นเงินสดมาใช้จ่ายในชีวิตประจำวันและยามฉุกเฉินได้ทันที (ไม่รวมเงินฝากที่มีเงื่อนไขพิเศษ) แต่การฝากเงินมากเกินความจำเป็นทำให้เสียโอกาสนำเงินส่วนเกินไปลงทุนสร้างผลตอบที่ดีในอนาคต


3. ความฝันต่างๆ อาจจะไม่เป็นความจริง
ทุกคนมีความฝันของตัวเอง ไม่ว่าจะเป็นเกษียณก่อนกำหนด เที่ยวรอบโลก มีบ้านหลังใหญ่ ส่งลูกเรียนเมืองนอก ความฝันเหล่านี้จะเป็นจริงได้จำเป็นต้องใช้เงินจำนวนมาก หลายคนคิดว่าพยายามเก็บเงินให้ได้มากที่สุด เพื่อที่จะเอาเงินไปทำฝันให้เป็นจริงในวันข้างหน้า แต่การทำเช่นนี้อาจทำให้ความฝันเป็นจริงได้ยากมากหรือไม่มีวันเป็นจริงเลย จากเรื่องเงินเฟ้อในข้อแรก จะเห็นว่าฝากเงินในแบงค์ ยิ่งทำให้มูลค่าเงินลดลงทุกวัน


4. มีความเสี่ยงที่จะไม่ได้เงินคืนหากแบงค์ล้ม
เชื่อว่าฝากเงินไว้กับธนาคารไม่ต้องกลัวเงินต้นหาย แต่ในความเป็นจริงถ้าแบงค์เกิดเจ๊งขึ้นมาอย่างเช่นในปี 40 จะเอาเงินคืนจากใคร หลายคนบอกว่ามีพระราชกฤษฎีกาคุ้มครองเงินฝากยังไงก็ได้คืนทั้งหมด แต่ปัจจุบันพระราชกฤษฎีกาคุ้มครองเงินฝาก ไม่ได้คุ้มครองเงินเต็มจำนวนอีกต่อไป โดยวงเงินคุ้มครองจะค่อยๆ ลดลด โดยปีหน้าจะลดลงเหลือ 1 ล้านต่อหนึ่งธนาคาร
ความรู้ทางการเงิน